שיחה:אטוניה של הרחם

message: "כתיבת הערך התבססה על תרגומו מאנגלית. Shachaf Dadon - שיחה 15:48, 31 בדצמבר 2021 (IST)
"
thread_title: כתיבת הערך

message: שחף היקרה, קודם כל ניכרת ההשקעה והעבודה המרובה שעשית לכתיבת הערך. הערך נראה בנוי בצורה טובה, לפי הקטגוריות שלו בערך מהשפה האנגלית, מתומלל מצוין ולגמרי קוהרנטי ומובן. יש הפרדה ברורה של פסקאות, הערך מכיל תמונות וזה בהחלט מעשיר אותו. ראשי הפרקים הולמים את גוף הערך והגיוניים מבחינת השפה. הערך כתוב בצורה סובייקטיבית, בדיוק כמו שלמדנו ולא מפיר זכויות יוצרים. הערך כולל את כל הפרקים לפי הסדר הכרונולוגי: ראו גם, לקריאה נוספת, קישורים חיצוניים והערות שוליים; בנוסף, המבנה של כל פרק בנוי לפי המבנה המתאים והסטנדרטי. רק רציתי לציין נקודה אחת לשיפור: יש צורך לתקן את השגיאות שמופיעות בהערות השוליים. חוץ מזה, כל הכבוד!! (: Lirit10 - שיחה 14:30, 4 בינואר 2022 (IST)
replies: text: תודה רבה על המשוב המפורט! Shachaf Dadon - שיחה 15:37, 19 בינואר 2022 (IST)
thread_title:  הערכת עמיתים 1

message: שחף היקרה, קודם כל אציין שהערך שלך נראה מקצועי ומושקע מאוד. כל הכבוד! הערך נראה רציני, נגיש וברור לקריאה, מתומצת ומתומלל בדיוק ברמה הנדרשת. אהבתי שהוספת סרטון לערך. הדבר מוסיף לויזואליות ועוזר להבנתו. הערך שלך כולל את הקטגוריות של הערך המקביל מהשפה האנגלית, מתורגם מצוין ובעל הפרדה ברורה של פסקאות. כמו כן, הערות שוליים רבות התורמות ועוזרות לקורא ומראות על מחקר מעמיק מצידך על הערך. ראשי הפרקים של הערך הולמים את הנושא ומתפתחים בצורה הגיונית. והערך שומר על נקודת מבט נטרלית ועניינית.
אציין נקודה קטנה לשיפור הערך:
* יש צורך לתקן את החלק של הערות השוליים. (בכותרת חסרה האות "ם", ובנוסף, ישנם קישורים אדומים המופיעים כשגיאה.
באופן כללי יצא לך ערך מרשים ומעניין, רואים כמה השקעת עליו ולדעתי הוא יצא מעולה אז כל הכבוד לך!
Rotemkd - שיחה 12:12, 06 בינואר 2022 (IST)
replies: text: תודה רבה על המשוב וההערות :) Shachaf Dadon - שיחה 15:37, 19 בינואר 2022 (IST)
thread_title: הערכת עמיתים 2

message: אני רואה שהסטודנטים שופכים מחמאות האחד על השני. הערך כתוב בצורה לקויה וספק אם ראוי להשאר במרחב הערכים. יש לשכתב אותו ולהציג אותו לקוראים בהתאם למקובל בוויקיפדיה. גילגמש • שיחה 15:39, 19 בינואר 2022 (IST)
replies: text: תודה על המשוב, גילגמש! ביקשתי מהסטודנטית לבדוק הכל שוב. מאוד יסייע אם תוכל לכוון לדברים ספציפיים שנראים לך לא תקינים. היא בגדול תרגמה ערך שהופיע באנגלית ואני יודעת שהוא איכותי כי דוק ג'יימס ערך אותו ועבר עליו. Shani - שיחה 19:03, 19 בינואר 2022 (IST)
replies: text: :אם כך, דף המדיניות שלנו שרלוונטי לצורך העניין והתקבל בקהילה הוא ויקיפדיה:מדריך לעיצוב דפים/מחלות. Shani, אשמח אם תיידעי את הסטודנטים בדבר קיומו. ככה צריך לבנות את הערכים האלה באופן כללי. ספציפית לגבי הערך הזה: הוא כתוב בצורה שלא מובנת לקורא מהשורה. מה היא אטוניה? המושג הבסיסי הזה לא מוסבר. אין פרק אטימולוגיה שיצביע על כך שA היא קידומת שוללת וטוניה מתייחס לTONUS - מתח השריר. אין הסבר על המבנה האנטומיה וההיסטולוגי של הרחם. לא מוסבר למשל שזה שריר ולכן בעצם המושג "אטוניה" רלוונטי בכלל לנושא. גורמי הסיכון מוגשים בצורת רשימה בלי הסבר. מדוע למשל צירים ממושכים עשויים לגרום לאטוניה? הדבר לא מוסבר. פרק האפידימיולוגיה כולל שורה אחת בלבד. משום מה שמו מנוקד. בשביל מה? הוויקיפדיה היא לא מנוקדת והמילה לא מורכבת לקריאה. בכל אופן, האם אין שוני בגיל? במוצא? האם שיעור האטוניה נניח אצל שחורות זהה לאטוניה אצל לבנות? מה לגבי אסיאתיות? כלום? אף מילה? האבחון לא מתואר בצורה מלאה ומקיפה. כנ"ל גם הטיפול. למה למשל העיסוי עשוי לעזור? למה יש להשתמש באוסיטוצין? מה הוא יעשה? באיזה שלב יש לתת אוקסיטוצין? אף מילה. כתוב רק שיש לתת אותו. את כל זה צריך לתקן ולשפר. כמו כן, תרגום עיוור מהוויקיפדיה האנגלית לאו דווקא מומלץ. יש להיעזר בספרות הרלוונטית. האם השתמשו פה בלאנגה? בספר אחר כלשהו? הספר לא מופיע ברשימת הקריאה הנוספת. מאיפה הקישורים האלה? מישהו בדק אותם? למה לא מוצגת ספרות היסוד הרלוונטית לנושא? אם הסטודנים לא יודעים מה היא הספרות הרלוונטית אפשר להתעניין אצל המרצה או לפחות להשתמש בספרות המומלצת לקורס. האם נעשה שימוש בספרות המומלצת על ידי ההסתדרות הרפואית לקריאה למתמחים ברפואת נשים? הינה לינק . למה לא לפתוח את הספר ולבדוק מה מומלץ ומה הטיפולים המקובלים כיום למצב הזה? אני בטוח שהוא נמצא בספריה. לא חייבים להגיע למצב של ערך מומלץ אבל כן כדאי לעשות עבודה רצינית ובוודאי להמנע ממחמאות הדדיות. אפשר להחמיא בעל פה. מחמאות הדדיות כאלה לא ממש מקובלות בוויקיפדיה, בוודאי לא כשהערך הוא על גבול הקצרמר. ערכים מצטיינים מקבלים הערכה והכרה של חברי הקהילה על ידי קליטתם לרשימת הערכים המומלצים ושם באמת נהוג להחמיא. אפשר גם בדף שיחה אישי. דף שיחת הערך נועד לדיונים אודותיו. בהצלחה בהמשך. גילגמש • שיחה 20:01, 19 בינואר 2022 (IST)
replies: text: ::תודה על המשוב המקיף, גילגמש ! חלק מהתשובות לשאלות שלך הן כמובן כן -- הם מכירים את המדריך לעיצוב דפים/מחלות (שקוליסטאב יצר לפני הרבה שנים, אם אני זוכרת נכון), והם מתרגמים ערכים שנמצאים בוויקיפדיה האנגלית והועתקו ל- MDWiki, שם ד"ר ג'יימס היילמן (משתמש דוק ג'יימס) עבר עליהם ושיפר אותם עם ספרות עדכנית ורלוונטית. במקרה הזה הסטודנטית לא תרגמה הכל. אני מסכימה שחלק מהדברים שתארת כאן יכולים לסייע לערך להיות טוב יותר. וכמובן שתמיד שואפים לערך מספיק מקיף, עם רפרנסים. קצרמר זה לא (וכמובן גם לא ערך מומלץ, שהוא לא שאיפה ראלית בקורס שאני מעבירה, למעט מקרים יוצאי דופן, כמו העבודה על הערך "אפילפסיה", שנעשתה מול מומחה מהתחום ובליוויו והיתה אינטנסיבית מאוד). אז כן, מנחים אותם להקפיד, ולהביא מקורות, ומראש הם בחרו מרשימה של ערכים שאותם שיפר דוק ג'יימס ועודכנו למצב טוב יותר מוויקיפדיה האנגלית, אבל לא הכל הם יכולים לעשות במסגרת הזמן של הקורס. אחרון חביב, המשוב הוא חלק מתהליך הערכת עמיתים. גם עליו אני עוברת בסוף והסטודנטים מקבלים עליו ניקוד, כחלק מללמוד לתת ולקבל משוב באופן חיובי ובונה. גם אם הגזימו מעט, מבחינתי אימון המיומנות הזו הוא מבורך, הן מבחינה פדגוגית והן מבחינה ויקיפדית. מקווה שאתה מבין עתה את ההקשר טוב יותר. כך או כך, בטוחני שהמשוב שנתת כאן יסייע לשפר את הערך. ברשותך, אני מפרידה אותו לפסקה נפרדת, שיהיה קל יותר לעקוב. שוב תודה! :) Shani - שיחה 23:28, 19 בינואר 2022 (IST)
thread_title: משוב על הערך